google/wiki40b huggingface dataset:
२३४९ ईसा पूर्व

२३४९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३४९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कुन्फ़्यूशियसी धर्म

कनफ़ूशीवाद या कुंगफुत्सीवाद या कुन्फ़्यूशियसी धर्म ईसा पूर्व 5वीं शताब्दी में शुरू हुआ चीन का एक प्राचीन दर्शन और विचारधारा है। इसके प्रवर्तक थे चीनी दार्शनिक कुन्फ़्यूशियस, जिनका जन्म 551 ई.पू. माना जाता है। 
ये धर्म मुख्यतः सदाचार और दर्शन की बातें करता है, देवताओं और ईश्वर के बारे में ज़्यादा कुछ नहीं कहता। इसलिये इसे धर्म कहना ग़लत प्रतीत होता है, इसे जीवनशैली कहना अधिक उचित है। ये धार्मिक प्रणाली कभी चीनी साम्राज्य का राजधर्म हुआ करती थी।
मिज़ोरम लोक सभा निर्वाचन क्षेत्र

परिसीमन

इस लोकसभा क्षेत्र के अंतर्गत  मिज़ोरम राज्य के समस्त विधानसभा क्षेत्र आते हैं।

साँसद

सी॰ एल॰ रुआला यहाँ के वर्तमान साँसद हैं। वे भारतीय राष्ट्रीय कांग्रेस से संबद्ध हैं।
लगूना ताम्रपत्र अभिलेख

लगूना ताम्रपत्र अभिलेख (Laguna Copperplate Inscription, तगालोग: Inskripsyon sa Binatbat na Tanso ng Laguna) फ़िलिपीन्ज़ के लगूना प्रान्त में मिला 900 ईसवी में तराशी हुई लिखाई वाला ताम्बे का एक प्लेट है। यह पुरानी कवि लिपि में  पुरानी मलय भाषा में लिखी हुई है और फ़िलीपीन्ज़ में मिलने वाली प्राचीनतम लिखाई है। यह सन् 1989 में लुम्बंग नदी के मुख के पास एक मज़दूर को मिली थी और इसका अर्थ समझकर अनुवाद 1992 आन्तून पोस्त्मा ने किया था। यह ताम्रपत्र फ़िलीपीन्ज़ पर भारी भारतीय प्रभाव का संकेत करता है और फ़िलीपीन्ज़ के तोन्दो राज्य और श्रीविजय राजवंश, जावा के माताराम राजवंश और भारत के राज्यों के बीच सम्पर्क और सम्बन्ध का प्रमाण देता है।
जच्चा की बावड़ी

जच्चा की बावड़ी भारत के राजस्थान राज्य में स्थित हिण्डौन सिटी के प्रहलाद कुंड के पास स्थित है।14वीं शताब्दी में निर्मित इस बावडी का निर्माण करवाया था, इस बावड़ी की जच्चा से जुडी एक बड़ी आश्चर्यजनक घटना है और उन्हीं के नाम पर इस बावडी का नाम जच्चा की बावडी पडा। इसके ठीक सामने प्रसिद्ध प्रहलाद कुंड और श्री नरसिंह जी का मंदिर है। इसे इतना गहरा बनाया गया कि इसमें यदि कोई वस्तु गिर भी जाये, तो उसे वापस पाना बहुत मुश्किल है।

इतिहास

जच्चा की बावडी हिण्डौन का प्रसिद्घ दर्शनीय स्थल है। यह करसौली व खरैटा रोड़ पर प्रहलाद कुण्ड के समीप स्थित है। जनश्रुति के अनुसार इसका निर्माण लक्खी बनजारे कराया। इससे जुडी रोचक घटना तो यह है कि जब खुदाई में जल नहीं निकला तो किसी साधु ने कहा था कि यदि कौई गर्भवती स्त्री इसके अन्दर बच्चे को जन्म दे तो इसमें जल निकल सकता है। लोग कहते है जब एक बार इसका जल सूख गया और इसकी सफाई की गई तो इसके अन्दर बावड़ी के बीचों बीच एक पत्थर के तख्त पर बच्चे को आँचल पिलाती हुई लेटी महिला की प्रस्तर प्रतिमा देखी गई। इसी के नाम पर इसे जच्चा की बावड़ी नाम मिला।

बनावट व शिल्पकला

इसमें कोई दुविधा नहीं कि बावड़ी का निर्माण बड़े कलात्मक रूप से किया है। 200 फीट चौडी और 200 फीट लम्बी वर्गाकार बावड़ी में पानी तक पहुँचने के लिए जो सीढ़ियाँ बनाई गई है वे देखते ही बनती हैं। बावडी में ऊपर से नीचे तक पक्की सीढियाँ बनी हुई हैं, जिससे पानी का स्तर चाहे कितना ही हो, आसानी से भरा जा सकता है। यह बावडी 100 फ़ीट से भी ज्यादा गहरी है, जिसमें भूलभुलैया के रूप में 5000 सीढियाँ (अनुमानित)हैं। बावड़ी के चार कोनों में चार चबूतरे हैं। पता नहीं किस कारण बनाए गए थे और बीच में जच्चा कि लेटी प्रस्तर प्रतिमा है। बावड़ी के ऊपर कूऐं का ठाना है जिससे द्वारा जमीन की सिंचाई होती थी। इसके किनारे पर एक प्राचीन मकान है जो अब धाराशाही हो गया है।

विशेषता

इस बावड़ी के पानी की सबसे बडी विशेषता यह है कि कपडे धोने के लिए साबुन का प्रयोग नहीं किया जाता है। बिना साबुन के इसके जल में कपड़ा धोने पर बिल्कुल साफ हो जाते हैं। बावडी की ही खास बात यह है कि इनके निर्माण में प्रयुक्त लाल बलुआ पत्थरों पर शानदार नक्काशी की गई है,। बावडी की सीढियों को इतने आकर्षक एवं कलात्मक तरीके से बनाया गया है कि यह देखते ही मनमोह लेती है।

नरसिंह भगवान का मंदिर

श्री नरसिंह जी मंदिर एक बहुत प्राचीन मंदिर है और यह बावड़ी के सामने प्रहलाद कुंड के किनारे स्थित है। ये वो मंदिर है जहां नरसिंह भगवान ने हिराण्यकश्यप को मारने के बाद प्रहलाद को अपनी गौदी में बैठाया था यहां पास में नरसिंह जी का एक अन्य गुफा मंदिर है, जोकि यहाँ से लगभग 15 किलोमीटर दूर है जहां भगवान ने राजा असुर हिण्यकश्यप का नरसिंहार किया था।

प्रहलाद कुण्ड

हिण्डौन का ऐतिहासक पौराणिक प्रहलाद कुंड, यह बावड़ी की सामने बांई ओर स्थित है जोकि साक्ष्य है कि हिण्डौन भक्त प्रहलाद और उसके पिता असुर राजा हिरण्याकश्यप की कर्म भूमि रही है। हिण्डौन को हिरण्याकुश की खैर (हिरण्याकस्यप की राजधानी) से सम्बोधित किया जाता है।
अभिनव भारत सोसायटी

अभिनव भारत समिति (यंग इंडिया सोसाइटी) 1904 में विनायक दामोदर सावरकर और उनके भाई गणेश दामोदर सावरकर व नारायण दामोदर सावरकर द्वारा स्थापित एक गुप्त समाज था। प्रारंभ में मित्रा मेला के रूप में नासिक में स्थापित किया गया था जब विनायक सावरकर पुणे में फर्ग्यूसन कालेज मे छात्र थे, समाज भारत के विभिन्न हिस्सों में शाखाओं के साथ कई सौ क्रांतिकारियों और राजनीतिक कार्यकर्ताओं को शामिल करने के लिए बढ़ा, जो सावरकर के साथ लंदन में कानून का अध्ययन करने के लिए चले गए। इसने ब्रिटिश अधिकारियों की कुछ हत्याएं कीं, जिसके बाद सावरकर बंधुओं को दोषी ठहराया गया और जेल में डाल दिया गया। समाज को औपचारिक रूप से 1952 में भंग कर दिया गया था। 
इतिहास
विनायक सावरकर और गणेश सावरकर ने 1899 में नासिक में एक क्रांतिकारी गुप्त समाज का मित्र मेला शुरू किया। यह उस समय महाराष्ट्र में कई ऐसे मेलों (क्रांतिकारी समाजों) में से एक था, जो सशस्त्र विद्रोह के माध्यम से ब्रिटिश शासन को उखाड़ फेंकने में विश्वास रखता था।1904 में, महाराष्ट्र के विभिन्न कस्बों से 200 सदस्यों की एक बैठक में, विनायक सावरकर ने इसका नाम बदलकर अभिनव भारत रख दिया, जो Giuseppe Mazzini के यंग इटली के बाद लिया गया। 
1906 में, विनायक सावरकर कानून का अध्ययन करने के लिए लंदन चले गए। उसी वर्ष, उन्होंने Mazzini Charitra नामक एक खंड को संकलित किया, जो 25-पृष्ठ के परिचय के साथ इतालवी क्रांतिकारी Mazzini के लेखन का एक अनुवाद है। पुस्तक जून 1907 में महाराष्ट्र में प्रकाशित हुई थी और कहा जाता है कि 2000 प्रतियों के पहले संस्करण को एक महीने के भीतर बेच दिया गया था। माजिनी की गुप्त समितियों और गुरिल्ला युद्ध की तकनीकों को सावरकर ने पूरी तरह से अपना लिया था। उन्होंने भारत में अपने हमवतन के साथ-साथ लंदन में क्रांतिकारी प्रचार करने के लिए नियमित समाचार पत्र लिखे। 
क्रियाएँ
सावरकर के क्रांतिकारी प्रचार के कारण 1 जुलाई 1909 की शाम मदनलाल ढींगरा ने भारतीय छात्रों की बैठक में लेफ्टिनेंट कर्नल विलियम कर्जन-वायली की हत्या कर दी, जो भारत के विदेश राज्य मंत्री का राजनीतिक सहयोगी था। लंदन में इंपीरियल इंस्टीट्यूट। ढींगरा को गिरफ्तार कर लिया गया था और बाद में कोशिश करके उसे मार दिया गया था। नासिक के जिला मजिस्ट्रेट ए। एम। टी। जैक्सन की 1909 में अनंत लक्ष्मण कान्हारे द्वारा ऐतिहासिक "नासिक षड़यंत्र केस" में हत्या कर दी गई थी।
जैक्सन हत्याकांड की जांच में अभिनव भारत समिति  के अस्तित्व और उसमें अग्रणी सावरकर भाइयों की भूमिका का पता चला। विनायक सावरकर ने भारत को बीस ब्राउनिंग पिस्तौल भेजने के लिए पाया था, जिनमें से एक का उपयोग जैक्सन की हत्या में किया गया था। उन्हें जैक्सन की हत्या में आरोपित किया गया और जीवन के लिए "परिवहन" की सजा सुनाई गई। सावरकर को 1910 में अंडमान द्वीप समूह की सेलुलर जेल में कैद किया गया था। सन 1952 मे गणेश सावरकर जी ने इसे खत्म कर दिया था।
अजॉय चक्रबर्ती

प्राथमिक जीवन और तालीम

चक्रबर्ती का जन्म, कोलकाता में हुआ था। उनके परिवार ने, भारत विभाजन के समय, अपने मूलस्थान, मयमनसिंह, बांग्लादेश से पलायन करके, पश्चिम बंगाल के श्यामनगर में बसा था। उनकी परवरिश श्यामनगर में हुई। अजय के छोटे भाई भी सायं एक गीतकार और संगीतकार हैं।
उन्होंने संगीत में अपनी कला स्नातक और स्नातकोत्तर की पढ़ाई कोलकाता के बेशकीमती रबिन्द्र भारती विश्वविद्यालय से पूरी की जिसमें वे अपनी कक्षा में सर्वोर्रीर्ण आये थे। उसके बाद, उन्होंने १९७७ में कोलकाता के आईटीसी संगीत रिसर्च अकादमी में दाखिला लिया। उनके सबसे पहले गुरु, स्वयं उनके पिता थे। उससके बाद उन्होंने अपने संगीत की शिक्ष पन्नालाल समान्त, कनैदास बैगारी और गुरु ज्ञान प्रकाश घोष जैसे गुरुओं से प्राप्त की।

संगीतकारी

उन्होंने अभीतक १०० से अधिक ऍल्बम प्रकाशित किया है, जो भारत के अलावा संयुक्त राज्य, कनाडा, संयुक्त अधिराज्य और जर्मनी से प्रकाशित हुए हैं। जिनके गानों में अनेक विशुद्ध शास्त्रीय गायनशैलीयों और स्वरों का सम्मिलन पाया जाता है।
ख़याल गायिकी में इतनी उत्कृष्ट तालीम प्राप्त करने के बावजूद वे संगीत के कई सरल और हल्की शैलियों में, जैसे: ठुमरी, ठप्पा, भजन, कीर्तन, लोकसंगीत, फ़िल्मी गाने तथा आधुनिक गायनशैली में गाना पसंद करते हैं। अपने गुरु ज्ञान प्रकाश घोष से प्रभावित होकर, उन्होंने श्रुतिनन्दन नामक एक संगीतशाला शापित किया है।

निजी जीवन और परिवार

पण्डित चक्रबर्ती का परिवार मूलतः वर्तमान बांग्लादेश के मय़मनसिंह से है। विभाजन के समय उनका परिवार पलायन करके पश्चिम बंगाल के श्यामनगर में आ बसा। उनके पिता, स्वयं एक गायक थे, जिनके द्वारा उन्होंने संगीत की प्राथमिक शिक्षा हासिल की थी। अजय के एक छोटे भाई हैं, जो सायं भी एक गीतकार और संगीतकार हैं।
अजॉय चक्रबर्ती, चन्दना चक्रबर्ती के साथ विवाहित हैं। उनकी बेटी, कौशिकी चक्रबर्ती भी एक गायिका और शास्त्रीय संगीत की शिक्षिका है। उनके पुत्र, अनंजन चक्रबर्ती एक ध्वनि अभियंता हैं।
उस्मान इब्राहीम

उस्मान इब्राहीम एक राजनीतिज्ञ है पाकिस्तान के राष्ट्रीय विधानसभा में | वह NA-95 निर्वाचन क्षेत्र का प्रतिनिधित्व करता है पाकिस्तानी पंजाब के लिए |
ऐम्ब्लर, अलास्का

जनसांख्यिकी

2000 की जनगणना में अल्नैजिक में 309 लोग, 79 अपारिवारिक-समूह, और 63 परिवार थे। जनसंख्या घनत्व 12.6/किमी² था। 4.0/किमी² घनत्व के साथ कुल 98 निवास-योग्य इकाईयाँ थी। प्रजातीय बनावट इस प्रकार थी: मूल अमेरिकी (84.79%), श्वेत (12.94%), दो या दो से अधिक प्रजाती के (1.94%), अफ़्रीकी अमेरिकी (0.32%)।

इतिहास

इस जगह का नाम डॉ जेम्स एम॰ ऐम्ब्लर ने नाम पर पड़ा है। जिनका जहाज वर्ष 1881 में आर्कटिक के बर्फ में फँस गया था। इस जगह पर डाक विभाग की स्थापना वर्ष 1963 में की गई।
महिषशतकम्

महिषशतकम् श्री वंचेश्वर कवि की हास्य रचना है। इसमे १०० पद्य हैं।
फ्रीस्टाइल तैराकी

फ्रीस्टाइल तैराकी तैराकी की एक अनियमित शैली है जो अंतरराष्ट्रीय तैराकी महासंघ (फीना) के नियमों के अनुसार तैराकी प्रतियोगिताओं में इस्तेमाल होती है। फ्रंट क्राल स्ट्रोक लगभग सार्वभौमिक रूप से फ्रीस्टाइल तैराकी के दौरान प्रयोग किया जाता है, चूंकि यह शैली आम तौर पर सबसे तेज होती है। इसी वजह से फ्रीस्टाइल को फ्रंट क्राल का पर्याय भी माना जाता है।
गुप्तचर कथा

ऐसी साहित्यिक रचनाएँ जिनमें पहने रहस्य का निर्माण किया जाता है और फिर कथा का अंत रहस्य को सुलझाने से होता है गुप्तचरकथा (डिटेक्टिव) साहित्य कही जाती हैं। इनमें कथा का नायक एक गुप्तचर होता है।
बीना विधानसभा निर्वाचन क्षेत्र

See Also

बीना
अरुषा

इतिहास

इस नगर की स्थापना जर्मन उपनिवेशवादियों ने १९०० में की थी, जब यह क्षेत्र जर्मन ईस्ट अफ़्रीका का भाग हुआ करता था। एक दुर्ग या गढ़ रूपी कस्बे के रूप में इसका नाम यहां की एक स्थानीय जनजाति वा-अरुषा के नाम पर रखा गया था। वा-अरुषा को मासई लोग लारुसा भी बोलते हैं।
जर्मन सैन्य दुर्ग, बोमा, जिसमें मैक्सिम मशीन गन स्थापित थी; वर्ष १९०१ में पूर्ण हुआ था। यहाँ के पहले कमाण्डर पहले लेफ़्टिनेंट जॉर्ज कुस्टर थे, जिन्हें लोग रोषपूर्वक स्वाहिली भाषा में "ब्वाना फ़िसी" अर्थात "श्रीमान भेड़िया" बुलाते थे। १९०३ के बाद अरुषा जल्द ही एक महत्त्वपूर्ण व्यापार केन्द्र में बदल गया, जहाँ लगभग दो दर्जन से अधिक भारतीय एवं अरबी दुकानें बन गयं जहाम वर्तमान बोमा रोड है।
१९६० के दशक में एक फ़िल्म हटारी! मोमेल्ला में फ़िल्मायी गयी जिसमें जॉन वायन ने भी भूमिका की थी।
अरुषा आधुनिक तंजानिया के इतिहास में महत्त्वपूर्ण स्थान रखता है। १९६१ में टंगान्यिका की स्वतंत्रता के आधिकारिक दस्तावेज यूनाइटेड किंगडम द्वारा यहीं हस्ताक्षर किये गए थे। इसके अलावा अरुषा घोषणा भी १९६७ में यहीं हस्ताक्षर की गयी थी।
१९९४ में संयुक्त राष्ट्र सुरक्षा परिषद ने अपने प्रस्ताव-९५५ द्वारा ८ नवम्बर १९९४ को तय किया कि अरुषा इन्टरनेशनल क्रिमिनल ट्राइब्युनल फ़ॉर रवाण्डा की मेज़बानी करेगा। अरुषा में ट्राइब्युनल की स्थापना एवं इससे जुड़े विदेशी कर्मचारियों एवं अधिकारियों के बसने से यहाँ की स्थानीय अर्थ-व्यवस्था पर भी पभाव पड़ा, जिसके कारण यहां के निवासियों की जीवनयापन लागत में निरंतर बढ़ोत्तरी होती गयी। २०१४ में ट्राइब्युनल के बंद किये जाने के कारण कर्मचारी संख्या घटने लगी है। किन्तु सं.रा.सुरक्षा परिषद के प्रस्ताव १९६६ द्वारा स्थापना किये गए इन्टरनेशनल रेज़िडुअल मैकेनिज़्म फ़ॉर क्रिमिनल ट्राईब्युनल्स की एक शाखा अरुषा में जारी रहेगी। यह शाखा १ जुलाई २०१२ को खोली गयी है। 
१ जुलाई २००६ को अरुषा को तंजानिया सरकार द्वारा आधिकारिक रूप से एक शहर घोषित कर दिया गया था। 
अरुषा अकॉर्ड्स अरुषा नगर में ही ४ अगस्त १९९३ को रवांडाई सिविल युद्ध के प्रतिस्पर्धी गुटों द्वारा अरुषा में ही हस्ताक्षर किये गए थे।

उद्योग एवं अर्थ-व्यवस्था

नगर का प्राथमिक उद्योग सेवा क्षेत्र है। नगर में ढेरों छोटे-बड़े व्यवसाय, बैंक, खुदरा एवं व्यापारिक उद्यम हैं। इसी कारण से यह अरुषा क्षेत्र की वित्तीय एवं सांस्कृतिक राजधानी बन गया है। अरुषा नगर इस क्षेत्र का सबसे बड़ा उत्पादन केन्द्र है जहाँ मद्य उत्पादन, टायर उत्पादन के साथ-साथ कृषि-वन उत्पाद प्रोसेसिंग तथा बड़े स्तर पर औषध निर्माणियां स्थित हैं। 
अरुषा की अर्थ-व्यवस्था को एक बड़ा योगदान पर्यटन उद्योग का भी है, जिसके कारण यह तंजानिया का दूसरा सर्वाधिक लाभ प्रदाता बन गया है। इनमें यहाँ के निकटवर्ती अफ़्रीका के कुछ सबसे बड़े राष्ट्रीय उद्यानों एवं क्रीड़ा रिज़र्वों का ही हाथ है, जिनमे से कुछ प्रमुख हैं – सेरेंगेटी राष्ट्रीय उद्यान, किलिमंजारो राष्ट्रीय उद्यान, न्गोरोंगोरो संरक्षित क्षेत्र। अरुषा में व निकटवर्ती क्षेत्रों में कई वृत्तचित्र एवं फ़ीचर फ़िल्में फ़िल्मायी गयी हैं, जिनमें १९६२ की हॉवार्ड हॉक्स की हटारी भी एक है।
अरुषा नगर में ईस्ट अफ़्रीकी समिति का मुख्यालय तो है ही, साथ ही यह इन्टरनेशनल क्रिमिनल ट्राइब्युनल फ़ॉर रवांडा एवं मानवाधिकार पर अफ़्रीकी न्यायालय (अफ़्रीकन कोर्ट ऑन ह्यूमन एव्ण्ड पीपल्स राइट्स) की भी मेज़बानी करता है। 
यह नगर प्रसिद्ध अरुषा इन्टरनेशनल कॉन्फ़रेन्स सेंटर के अलावा कई अन्तर्राष्ट्रीय बैठकों की मेज़बानी भी करता आया है।
हंसिका मोटवानी

निजी जीवन

(मुंबई, भारत) में जन्मी, हंसिका वर्त्तमान में १२ वीं ग्रेड में अ स्तर में है .वह पोद्दार अंतर्राष्ट्रीय विद्यालय में पढ़ रही है (Podar International School).हंसिका मुख्यतः तेलुगु, अंग्रेजी, हिन्दी और टूटी-फूटी तुलु भाषा बोल लेती हैं . हंसिका और उनका परिवार बौद्ध है। उसके पिताजी का नाम श्री प्रदीप मोटवानी और माता का नाम श्रीमती मोना मोटवानी है .जहाँ उसके पिताजी व्यापर करते हैं वहीं उसकी माँ एक प्रशिद्ध त्वचा रोग विशेषज्ञ हैं .

फ़िल्म व्यवसाय

हंसिका ने फ़िल्म कैरियर की शुरुआत पुरी जगन्नाथ की तेलुगु फ़िल्म, देसमुद्रू से की, जिसमे अल्लू अर्जुन अल्लू अर्जुन अभिनेता थे। फ़िल्म की कहानी एक अपराध संवाददाता से जुड़ी हुई है जो हंसिका से प्यार करने लगता है, जिसमें वह एक संन्यासी का रोल अदा करती है। उनके पास एक हिन्दी फ़िल्म है जिसका नाम He: The Only One है जिसमे उन्हें एक हत्यारे की भूमिका निभानी है, जो पारिवारिक बदला लेने के लिए आतुर।.
हंसिका ने बॉलीवुड में मुख्य अभिनेत्री के रूप में पहली फ़िल्म हिमेश रेशमिया के साथ आप का सुरूर -- द रियल लव स्टोरी है। वह फ़िल्म में हिमेश रेशमिया की प्रेमिका रिया का पात्र निभाई है। २९ जून २००७ को यह फ़िल्म प्रदर्शित हुई और भारत के अधिकतर भाग में हिट हुई। यह फ़िल्म उसके के लिए मार्ग प्रशस्त किया जो कि एक नवांगतुक है।
हंसिका ने कन्नड़ फ़िल्म बिंदास में पुनीत राजकुमार के साथ मुख्य अभिनेत्री की भूमिका निभाई है। यह फ़िल्म १५ फ़रवरी २००८ को प्रदर्शित हुई।
वह जूनियर एनटीआर के साथ फ़िल्म कंट्री में काम किया जो मई २००८ में प्रदर्शित हुई। यह फ़िल्म एक मध्यम हिट रही। यह अपवाह फैलाई गई कि वह अपनी आने वाली फ़िल्म " पुली" में प्रशिद्ध अभिनेता पवन कल्याण के साथ काम कर रही हैं। उन्हें हाल ही में प्रतिष्टित फ़िल्म फेयर पुरस्कार में सर्वश्रेष्ट महिला अभिनेत्री पुरस्कार से नवाजा गया। एक और फ़िल्म जिसका शीर्षक मनी है तो हनी है बन रही है। MHTHH में, हंसिका गोविंदा के साथ काम कर रही है।
By raushan Kumar
एन एन विहरा

नरेंदर नाथ वोहरा पंजाब बैच के एक भारतीय प्रशासनिक अधिकारी व जम्मू-कश्मीर के राज्यपाल रहे. प्रशासनिक सेवा में आने से पहले ये पंजाब विश्वविद्यालय चंडीगढ़ में प्राध्यापक भी रहे. जम्मू-कश्मीर समस्या को सुलझाने के लिए भारत सरकार  द्वारा इनको अधिकृत रूप से वार्ताकार नियुक्त किया गया. इन्हें सन २००७ में भारत के दूसरे सर्वोच्च सम्मान पदम् विभूषण से नवाजा गया.
मुंडा विद्रोह

मुंडा जनजातियों ने 18वीं सदी से लेकर 20वीं सदी तक कई बार अंग्रेजी सरकार और भारतीय शासकों, जमींदारों के खिलाफ विद्रोह किये। बिरसा मुंडा के नेतृत्‍व में 19वीं सदी के आखिरी दशक में किया गया मुंडा विद्रोह उन्नीसवीं सदी के सर्वाधिक महत्वपूर्ण जनजातीय आंदोलनों में से एक है। इसे उलगुलान(महान हलचल) नाम से भी जाना जाता है। मुंडा विद्रोह झारखण्ड का सबसे बड़ा और अंतिम रक्ताप्लावित जनजातीय विप्लव था, जिसमे हजारों की संख्या में मुंडा आदिवासी शहीद हुए। मशहूर समाजशास्‍त्री और मानव विज्ञानी कुमार सुरेश सिंह ने बिरसा मुंडा के नेतृत्‍व में हुए इस आंदोलन पर 'बिरसा मुंडा और उनका आंदोलन' नाम से बडी महत्‍वपूर्ण पुस्‍तक लिखी है।

विद्रोह की पृष्‍ठभूमि

बिरसा मुंडा ने मुंडा आदिवासियों के बीच अंग्रेजी सरकार की जनविरोधी नीतियों के खिलाफ लोगों को जागरूक करना शुरू किया। जब सरकार द्वारा उन्‍हें रोका गया और गिरफ्तार कर लिया तो उसने धार्मिक उपदेशों के बहाने आदिवासियों में राजनीतिक चेतना फैलाना शुरू किया। वह स्‍वयं को भगवान कहने लग गया। उसने मुंडा समुदाय में धर्म व समाज सुधार के कार्यक्रम शुरू किये और तमाम कुरीतियों से मुक्ति का प्रण लिया।

विद्रोह और उसके बाद

1898 में डोम्‍बरी पहाडियों पर मुं‍डाओं की विशाल सभा हुई, जिसमें आंदोलन की पृष्‍ठभूमि तैयार हुई। आदिवासियों के बीच राजनीतिक चेतना फैलाने का काम चलता रहा। अंत में 24 दिसम्बर 1899 को बिरसापंथियों ने अंग्रेजों के खिलाफ युद्ध छेड दिया। 5 जनवरी 1900 तक पूरे मंडा अंचल में विद्रोह की चिंगारियां फैल गई। ब्रिटिश फौज ने आंदोलन का दमन शुरू कर दिया। 9 जनवरी 1900 का दिन मुंडा इतिहास में अमर हो गया जब डोम्बार पहा‍डी पर अंग्रेजों से लडते हुए सैंकडों मुंडाओं ने शहादत दी। आंदोलन लगभग समाप्त हो गया। गिरफ्तार किये गए मुंडाओं पर मुकदमे चलाए गए जिसमें दो को फांसी, 40 को आजीवन कारावास, 6 को चौदह वर्ष की सजा, 3 को चार से छह बरस की जेल और 15 को तीन बरस की जेल हुई।

बिरसा की गिरफ्तारी और अंत

बिरसा मुंडा काफी समय तक तो पुलिस की पकड में नहीं आये थे, लेकिन एक स्थानीय गद्दार की वजह से 3 मार्च 1900 को गिरफ्तार हो गए। लगातार जंगलों में भूखे-प्यासे भटकने की वजह से वह कमजोर हो चुके थे। जेल में उन्हे हैंजा हो गया और 9 जून 1900 को रांची जेल में उनकी मृत्यु. हो गई। लेकिन जैसा कि बिरसा कहते थे, आदमी को मारा जा सकता है, उसके विचारों को नहीं, बिरसा के विचार मुंडाओं और पूरी आदिवासी कौम को संघर्ष की राह दिखाते रहे। आज भी आदिवासियों के लिए बिरसा का सबसे बड़ा स्था्न है।
लघुसिद्धान्तकौमुदी

लघुसिद्धान्तकौमुदी पाणिनीय संस्कृत व्याकरण (अष्टाध्यायी) की परम्परागत प्रवेशिका है। यह विद्वन्मान्य वरदराज की रचना है जो भट्टोजि दीक्षित के शिष्य थे। उनका एक व्याकरण ग्रन्थ मध्यसिद्धान्तकौमुदी भी है। लघुसिद्धान्तकौमुदी में पाणिनि के सूत्रों को एक नए क्रम में रखा गया है ताकि एक विषय से सम्बन्धित सूत्र एक साथ रहें।
लघुकौमुदी का परिमाण ३२ (बत्तीस) अक्षर के छन्द अनुष्टुप् की संख्या से १५०० है। अमरकोष और रघुवंश भी संख्या में इतने ही हैं। यह आभाणक सत्य है कि "तीन पन्द्रहे पण्डित"। ये तीनों ग्रन्थ अच्छे ढंग से सुचारू रूप से बालक को प्रथम अवस्था में पढा दिये जाएं तो वह अवश्य अच्छा व्युत्पन्न हो जाएगा उसका सर्वत्र अविहत संचार होने लगेगा। 
लघुकौमुदी संक्षेप की दृष्टि से अत्यन्त संक्षिप्त व्याकरण-पुस्तक है। इसमें पाणिनी के १२७२ सूत्रों की उदाहरण सहित व्याख्या की गई है।
मध्यकौमुदी में पाणिनी के २३१५ सूत्रों की उदाहरण-प्रत्युदाहरण सहित सुन्दर एवं सरल व्याख्या की गई है।
जहाँ भट्टोजि दीक्षित कृत सिद्धान्तकौमुदी में अष्टाध्यायी के समस्त ३९५५ सूत्रों की विशद व्याख्या ऊहापोह एवं शास्त्रार्थ पद्धति से की गई है वहाँ लघुकौमुदी में केवल उन्हीं सूत्रों को लिया गया है जो व्यावहारिक ज्ञान के लिए उपयोगी हैं। वैदिकी प्रक्रिया और स्वर प्रक्रिया को सर्वथा छोड़ दिया गया है। लघुकौमुदी मे व्याकरण-प्रक्रिया का सभी अपेक्षणीय विवरण वरदराज ने दिया है। यह सिद्धान्तकौमुदी का संक्षिप्त
संस्करण होते हुए भी एक विलक्षण कृति है।
बिलावल भट्टी

बिलावल भट्टी एक पाकिस्तानी क्रिकेट खिलाड़ी है जो पाकिस्तान की अंतर्राष्ट्रीय क्रिकेट टीम के लिए खेलते हैं। बिलावल भट्टी पाकिस्तान टीम के लिए २०१३ से खेलते आ रहे हैं। बिलावल भट्टी पाकिस्तान के लिए एक दिवसीय अंतर्राष्ट्रीय क्रिकेट मैच खेलते हैं।
तोलुइ ख़ान

तोलुइ ख़ान (मंगोल: Тулуй, फ़ारसी: تولی‌‎, अंग्रेजी: Tolui;; जन्म: ११९२ ई; देहांत: १२३२ ई) मंगोल साम्राज्य के संस्थापक चंगेज़ ख़ान और उसकी मुख्य पत्नी बोरते का चौथा और सबसे छोटा पुत्र था। अपने पिता की वसीयत में उसे मंगोलिया का क्षेत्र मिला, जो मंगोलों की मातृभूमि थी। चंगेज़ ख़ान की मृत्यु के बाद जब ओगताई ख़ान को अगला सर्वोच्च ख़ान चुनने में थोड़ा विलम्ब हुआ तो उसी काल में तोलुइ ने एक निपुण प्रशासक की भूमिका निभाई। उस से पहले चीन और ईरान पर क़ब्ज़ा करने के चंगेज़ ख़ान के अभियान में उसने एक कुशल सिपहसलार होने का भी प्रमाण दिया। हालांकि तोलुइ ख़ान ने कभी भी सर्वोच्च ख़ान बनने का दावा नहीं किया, उसी के ही दो पुत्रों ने आगे चलकर ईरान के इलख़ानी साम्राज्य और चीन के युआन राजवंश की स्थापना की। उसकी पत्नी सोरग़ोग़तानी को मंगोल इतिहास की सबसे होशियार और सक्षम स्त्री कहा जाता है।
भारत में सिंचाई व्यवस्था

भारत में सिंचाई के लिये बड़ी एवं छोटी नहरों, कुओं, नलकूपों, तालाबों, एवं वर्षाजल का उपयोग किया जाता है।
बरवाला, हिसार

बरवाला हरियाणा के हिसार जिले में राष्ट्रीय राजमार्ग ६५ पर स्थित एक नगर एवं विधानसभा निर्वाचन क्षेत्र है।

राजनीति

बरवाला क्षेत्र हरिय़ाणा विधानसभा का एक निर्वाचन क्षेत्र है जो कि परिसीमन के अंतर्गत हिसार लोक सभा निर्वाचन क्षेत्र के अंतर्गत है।
लुडविग विट्गेंस्टाइन

लुडविग विट्गेंश्टाइन (Ludwig Josef Johann Wittgenstein') (26 अप्रिल 1889 - 29 अप्रैल 1951) आस्ट्रिया के दार्शनिक थे। उन्होने तर्कशास्त्र, गणित का दर्शन, मन का दर्शन, एवं भाषा के दर्शन पर मुख्यतः कार्य किया। उनकी गणना बीसवीं शताब्दी के महानतम दार्शनिकों में होती है।
उनके जीते जी एक ही पुस्तक प्रकाशित हो पाई - Tractatus Logico-Philosophicus। बाद की प्रकाशित पुस्तकों में Philosophical Investigations काफी चर्चित रही। विट्गेंश्टाइन कैम्ब्रिज विश्वविद्यालय के प्रोफेसर रहे हैं। विट्गेंश्टाइन के पिता कार्ल एक यहूदी थे जिन्होंने बाद में प्रोटेस्टेंट धर्म अपना लिया था।

योगदान

विट्गन्स्टाईन का सबसे बड़ा योगदान भाषा को दार्शनिक परिपेक्ष्य में रखने का है। आज कोई भी भाषा विज्ञान में जब दर्शन का उल्लेख करता है तो विट्गन्स्टाईन का नाम स्वतः स्मरण होता है। विट्गन्स्टाईन के लेखन से काफी तर्क-वितर्क उपजा है, यहाँ तक कि कई बार विट्गन्स्टाईन के काम को दर्शन‍‍विपरीत भी कहा गया है, किन्तु ऐसा कहना इसलिये गलत होगा कि विट्गन्स्टाईन से पहले भी तर्कशास्त्रियों ने भाषा (जिसका उपयोग सत्य को निर्धारित करने के लिये किया जाता रहा है) के तार्किक विश्लेषण पर जोर डाला था। विट्गन्स्टाईन के गुरू बर्टरैंड रसल रहे हैं (जिनसे उन्होंने तर्क की शिक्षा ली थी) का तर्कशास्त्र को दर्शन में उचित स्थान दिलाने में भारी योगदान है। विट्गन्स्टाईन का दार्शनिक जीवन काफी दिलचस्प है क्योंकि उन्होंने अपने बाद के कार्यों में अपने पुराने कार्यों का खंडन किया है। अपनी पहले की पु्स्तकों में विट्गन्स्टाईन सत्य के लिये भाषा का महत्व बताते नजर आते हैं किन्तु अपनी अन्तिम पुस्तक "philosophical investigations" में (जिसका सम्पादन मरणोपरांत हुआ) विट्गन्स्टाईन ने भाषा में व्याप्त बायस का विवरण किया है। विट्गन्स्टाईन का ये निष्कर्ष दार्शनिक जगत के लिये नूतन और महत्वपूर्ण सिद्ध हुआ। विट्गेन्स्टाइन ने एक प्रकार से इस विचार का प्रतिपादन किया कि भाषा से सत्य का विवरण नहीं बल्कि सत्य का निर्माण किया जाता है। समस्त पाश्चात्य दर्शन भाषा में ही निहित है, किन्तु भाषा हमें सत्य का एक रूप ही प्रदर्शित करती है, वह सत्य जो हम अपनी मान्यता या अनुभव से निर्मित करते हैं। विट्गेन्स्टाइन बार बार एक भाषाक्रीडा का उल्लेख करते हैं, जिसमें भाग लेने वाले किसी सत्य की अभिव्यक्ति के लिये भाषा का निर्माण व उपयोग करते हैं। इस क्रीड़ा के माध्यम से विट्गेन्स्टइन भाषा से विविरत तथ्यों व सत्य में अंतर बताते हैं। अपनी निर्णात्मक पुस्तक "philosophical investigations" में वो कहते हैं कि " अधिकतर बार जब हम शब्द के "अर्थ" की बात करते हैं, तब हम केवल एक भाषा में उस शब्द के योजन की बात करते हैं "।
मेट्टूर

मेट्टूर बाँध भारत मे कावेरी नदी पर 1934 में बनाया गया एक विशाल बाँ है। यह कावेरी नदी के एक गार्ज पर बना है जब कावेरी नदी मैदान मे उतरती है। यह बाँध मेट्टूर जलविद्युत परियोजना का एक अंग है।

इतिहास

1931 में जब यह बाँध बनाया गया था तब इसका नाम स्टैनली रिसर्वोयर रखा गया था।
१५६६ ईसा पूर्व

१५६६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५६६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।